**Carmen Miranda** (født **Maria do Carmo Miranda da Cunha**; 9. februar 1909 i Marco de Canavezes ved Porto i Portugal, død 5. august 1955 i Beverly Hills i Los Angeles i California i USA) var en portugisisk sanger og skuespiller som ble kjent i Brasil og Hollywood under andre verdenskrig.

Liv og virke
------------

### Bakgrunn

Miranda var annet av seks barn av José Maria Pinto da Cunha i Portugal. Familien flyttet til Brasil før Carmen var fylt to år, og slo seg ned i Rio de Janeiro. Som 15-åring begynte hun i en moteforretning som hattemaker. Hun tilegnet seg raskt det hun trengte for snart å etablere seg med en selvstendig virksomhet.

### Karriere i Brasil

I 1926 fikk hun sine første små roller som skuespiller. I 1928 sang hun for første gang i radio og året etter kom hun med sin første grammofonplate med sambaen *Samba não vá sim'bora* og choroen *Se o samba é moda*.

Med komposisjonen *Taí* av *Joubert de Carvalho* begynte i 1930-årene hennes karriere i Brasil for fullt. Hun sang, ledsaget av gruppen *Bando da Lua*, tidens mest kjente komposisjoner av Assis Valente og Ary Barroso.

Første korte filmrolle hadde hun i 1933 som karnevalsanger i musikalen *A Voz do Carnaval* av Adhemar Gonzaga og Humberto Mauro. Det fulgte mange konserter, grammofoninnspillinger og filmroller, som i 1939 *Banana da Terra*, der hun hadde på din berømte *baianadrakt* og gjorte komposisjonen *O que é que a baiana tem?* kjent. Under sine opptredener hadde hun mange ganger sko som gjorde henne 18 cm høyere.

### Karriere i USA

Mirandas stjerne på Hollywood Walk of Fame*.*
I 1939 dro hun til USA for å spille en gjesterolle på Broadway. De sydamerikanske rytmer var på den tid blitt meget populære i USA, og dansebandledere som Xavier Cugat hadde stor fremgang. Miranda erobret seg et stort publikum med sine egne tolkninger i revyen *Streets of Paris*, og dermed fikk hun en skuespillerkontrakt med 20th Century Fox.

Allerede hennes første amerikanske filmopptreden, et ganske kort revynummer i *Down Argentine Way*, gjorte Miranda til en populær skuespiller i musikaler. For det meste fikk hun fremstå som temperamentsfull sydamerikaner, og på grunn av sitt hodeplagg fikk hun tilnavnet *The Lady in the Tutti-Frutti Hat*. Hun opptrådte for det meste ved siden av stjerner som Betty Grable eller Alice Faye, som hun ofte overstrålte, og vant seg også tilnavnet *Brazillian Bombshell*.

Høydepunktet i karrieren var i 1943 med *The Gang's All Here*, der hun var med i den mest bisarre koreografi som Busby Berkeley noensinne hadde tenkt ut. I 1946 gikk hun for å være den høyest gasjerte skuespillerinne i Hollywood.

Etter andre verdenskrig gikk det raskt tilbake med karrieren. Hun medvirket blant annet ved siden av Elizabeth Taylor i *A Date with Judy*, og avsluttet sin filmkarriere i begynnelsen av 1950-årene ved siden av komikerduoen Jerry Lewis og Dean Martin i *Scared Stiff*.

Miranda, som i 1947 giftet seg med David Alfred Sebastian, konsentrerte seg i det følgende med opptredener i forskjellige land verden over, men uten noensinne å gi noen konsert i fødelandet Portugal.

Den 4. august 1955 fikk Miranda under en episode av *Jimmy Durante Show* et lett hjerteinfarkt. Hun fullførte showet, men døde neste morgen av et nytt hjerteinfarkt.

Begravelse, ettermæle
---------------------

Miranda ble gravlagt på kirkegården *São João Batista* i Rio de Janeiro. Hennes samlede etterlatenskaper ble gitt til Museu Carmen Miranda i Rio de Janeiro (museet åpnet i 1976). Ved sin stemme, scenenærvær og sine eksotiske drakter ble hun snart en nær mytisk berømmelse.

I 1995 ble Miranda posthumt utnevnt til storoffiser av den portugisiske Infante Dom Henriks orden. Samme år ble hun også posthumt tildelt den brasilianske Ordem do Mérito Cultural.

Miranda hadde en seks år yngre søster, Aurora Miranda, som også var sanger og skuespiller, kjent fremfor alt i Sør-Amerika. 

Carmen Miranda, 1930

Filmografi
----------

* 1933: *A Voz do Carnaval*
* 1935: *Alô, Alô, Brasil*
* 1935: *Estudantes*
* 1936: *Alô, Alô, Carnaval*
* 1939: *Banana-da-Terra*
* 1940: *Laranja-da-China*
* 1940: *Down Argentine Way*
* 1940: *That Night in Rio*
* 1941: *Week-End in Havana*
* 1942: *Springtime in the Rockies*
* 1943: *The Gang's All Here*
* 1944: *Greenwich Village*
* 1944: *Something for the Boys*
* 1945: *Doll Face*
* 1946: *If I'm Lucky*
* 1947: *Copacabana*
* 1948: *A Date with Judy*
* 1950: *Nancy Goes to Rio*
* 1953: *Scared Stiff*

Utvalg av kjente sangtolkninger
-------------------------------

* *2×2*
* *Adeus batucada*
* *Alô ... alô?*
* *Boneca de Piche*
* *Camisa listada*
* *Chegou a hora da fogueira*
* *Como vaes você*
* *Disseram que eu voltei americanizada*
* *E o mundo não se acabou*
* *Eu também*
* *Fez bobagem*
* *Mamãe eu quero*
* *Maria boa*
* *Me dá ... me dá*
* *Moleque indigesto*
* *Na batucada da vida*
* *O que é que a baiana tem?*
* *Samba rasgado*
* *South American Way*
* *Taí (Ta-hí)*
* *Uva de caminhão*
* *Voltei pro morro*

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Carmen-Miranda, besøkt 9. oktober 2017[Hentet fra Wikidata]
2. 1 2   Gemeinsame Normdatei, besøkt 26. april 2014[Hentet fra Wikidata]
3. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
4. 1 2   filmportal.de, Filmportal-ID 2cbfd204a6c44fe18d7176b464dc42fa, besøkt 9. oktober 2017[Hentet fra Wikidata]
5. ↑   www.ordens.presidencia.pt[Hentet fra Wikidata]
6. ↑   www.estadao.com.br[Hentet fra Wikidata]
7. ↑  «Raul Seixas e Carmen Miranda ganham Ordem do Mérito Cultural». *O Estado de S. Paulo*. 24. november 2009.

Eksterne lenker
---------------

* Offisielt nettsted Rediger på Wikidata

* (en) Carmen Miranda – kategori av bilder, video eller lyd på Commons Rediger på Wikidata

* (en) Carmen Miranda – galleri av bilder, video eller lyd på Commons Rediger på Wikidata
* (en) Carmen Miranda på Internet Movie Database Rediger på Wikidata

* (sv) Carmen Miranda i Svensk Filmdatabas Rediger på Wikidata

* (fr) Carmen Miranda på Allociné Rediger på Wikidata

* (en) Carmen Miranda på AllMovie Rediger på Wikidata

* (en) Carmen Miranda hos Turner Classic Movies Rediger på Wikidata

* (en) Carmen Miranda hos The Movie Database Rediger på Wikidata

* (en) Carmen Miranda hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Prabook **·** Deutsche Biographie **·** Nationalencyklopedin **·** BIBSYS **·** Geni **·** WikiTree **·** VIAF **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE **·** BBC Things **·** MusicBrainz **·** Discogs **·** AllMusic
 |